Histogram คือกราฟที่วัดความสว่างของรูปภาพโดยแสดงความถี่ของแต่ละโทนสีออกมาเป็นค่าบนแผนภูมิแท่ง แกนแนวนอนเคลื่อนจากสีดำสนิทในด้านซ้ายของ Histogram ผ่านไปยังส่วนเงา ส่วน Midtone และส่วนไฮไลต์เรื่อยไปจนถึงสีขาวที่สว่างที่สุดทางด้านขวา แกนแนวตั้งจะแสดงความถี่หรือความเข้มของแต่ละโทนสี โดยที่จุดสูงสุดแทนความถี่สูงและจุดที่เป็นแอ่งลึกแทนความถี่ต่ำ กล้องดิจิทัลส่วนใหญ่มีทั้ง Histogram ที่แสดงสภาพส่องสว่าง (วัดค่าความสว่างทั้งหมด) และ Histogram ที่แสดงสี (วัดค่าความเข้มของโทนสีแดง โทนสีเขียว และโทนสีน้ำเงิน) Adobe Photoshop Lightroom แสดงทั้งสภาพส่องสว่างและสีภายใน Histogram เดียวกัน